BOI อนุมัติลงทุนธุรกิจหุ่นยนต์ 1.4 พันล้าน - FINNOMENA
บีโอไอ เผย ตั้งแต่ปี 2559 ถึงเดือน มิถุนายน 2560 บีโอไอได้อนุมัติ ส่งเสริมการลงทุนในกิจการประกอบหุ่นยนต์ หรืออุปกรณ์อัตโนมัติ หนึ่งในอุตสาหกรรการขับเคลื่อนประเทศไทย 4.0 แล้วจำนวน 16 โครงการ มูลค่าเงินลงทุนรวมกว่า 1,400 ล้านบาท
11 ก.ค. 2560

บีโอไอ เผย ตั้งแต่ปี 2559 ถึงเดือน มิถุนายน 2560 บีโอไอได้อนุมัติ ส่งเสริมการลงทุนในกิจการประกอบหุ่นยนต์ หรืออุปกรณ์อัตโนมัติ หนึ่งในอุตสาหกรรการขับเคลื่อนประเทศไทย 4.0 แล้วจำนวน 16 โครงการ มูลค่าเงินลงทุนรวมกว่า 1,400 ล้านบาท
ล่าสุดได้อนุมัติส่งเสริม การลงทุนให้บริษัท นาชิ เทค โนโลยี (ประเทศไทย) จำกัด ผู้ผลิตหุ่นยนต์รายใหญ่จากประเทศญี่ปุ่น ขยายลงทุนเพิ่มอีก 400 ล้านบาท จากปัจจุบัน 9 โครงการ ที่สวนอุตสาหกรรมโรจนะ ซึ่งเป็นหุ่นยนต์สำหรับใช้ในอุตสาหกรรมทั่วไป
นอกจากนี้ บริษัทยังได้ตั้งศูนย์จัดแสดงสินค้าสำหรับหุ่นยนต์และระบบอัตโนมัติ และทดสอบการให้บริการ ให้คำปรึกษาเกี่ยวกับการใช้งานหุ่นยนต์ให้กับลูกค้า หลังจากที่มีการจัดตั้งแล้วที่สหรัฐ จีน และไต้หวัน
ซึ่งโครงการนี้นับเป็นโครงการแรกของบริษัทที่มีการลงทุนผลิตหุ่นยนต์และระบบอัตโนมัติ รวมถึงการออกแบบผลิตภัณฑ์เหมือนกับบริษัทแม่ที่ประเทศญี่ปุ่นดำเนินการในปัจจุบัน
ทั้งนี้บริษัทมีแผนที่จะถ่ายทอดเทคโนโลยี ความรู้เกี่ยวกับหุ่นยนต์และระบบอัตโนมัติ กับมหาวิทยาลัยเทคโนโลยีพระจอมเกล้าธนบุรี เพื่อพัฒนาบุคลากรช่างฝีมือในประเทศไทย ช่วยผลักดันให้ไทยเป็นศูนย์กลางด้านอุตสาหกรรมหุ่นยนต์ของภูมิภาคอาเซียนในอนาคต
ที่มา : http://www.moneychannel.co.th/news_detail/17804
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: